Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Jätkan endiselt teemal "Jumala tõeline loomus",
mille raames olen katnud ikka väga palju aspekte.
Asju, mis on tõeliselt vabastavad ja mis muudavat te suhet Jumalaga,
sest need muudavad te nägemust Jumalast ja Ta olemusest.
Üks asi, mis on piiranud inimeste suhet Jumalaga,
on Vana Testamendi käsuseadus.
Mitte, et sel midagi viga oleks,
aga seda on valesti tõlgendatud ja rakendatud
ja nii on see põhjustanud palju probleeme.
Nii olen näidanud mitme saate vältel, miks käsuseadus üldse anti.
Olen pannud kokku
eraldi õpetuseseeria "Jumala tõeline loomus",
mis kätkeb endas nii raamatut, CD'd kui DVD'sid.
Ja kuigi olen sellest juba rääkinud, tahan sel teemal veel veidi jätkata.
See on olnud võimas,
mistõttu julgustan teid tellima endale neid materjale
ja samas vaatama kõiki eelnevaid saateid järgi
TV7 arhiivist www.tv7.ee/arhiiv
Olen rääkinud sellest teemast sadu ja sadu kordi
ja avastan samas ise iga korraga midagi uut.
Nii tean omaenda kogemusest,
et igakord, kui seda teemat käsitlen, õpin ka ise midagi
ja kui see kehtib juba minu puhul, kehtib see kindlasti ka teie puhul.
Nii et julgustan teid uurima seda teemat lähemalt
kas neid saateid vaadates või neid materjale tellides.
Kuid see on oluline saada see teema paika,
sest tegu on väga olulise teemaga.
Olen viimased korrad rääkinud palju Galaatlaste kirja põhjal,
tuginedes 1, 3 ja 4. peatükile.
Galaatlaste 5. peatükk aga
kätkeb Pauluse poolt kõige radikaalsemaid väiteid,
mida ta on eales väitnud.
Väiteid, mis solvaksid paljusid kaasaja inimesi.
Samas on need Piiblisse kirja pandud
ja puudutavad seda sama teemat, millest oleme rääkinud -
käsuseadust ja milleks see anti.
Selle eesmärk polnud kunagi juhtida inimest suhtesse Jumalaga,
vaid näidata inimese vajadust suhte järele Jumalaga
ja seda, kuidas see oli võimatu inimlike pingutuste läbi.
Nii pani see inimest paluma Jumala armu.
See on see, millest Paulus rääkis.
Galaatlastele 5:1:
"Vabaduseks on Kristus meid vabastanud.
Püsige siis selles
ja ärge laske endid jälle panna orjaikkesse!"
Kui ma õpetaks Galaatia kirja salm salmi haaval,
oleks see mõjuvam ja veenvam,
aga Paulus räägib siin vabadusest,
mis kaasnes mitte käsuseaduse all elamisega.
4. peatüki lõpus olevad salmid räägivad allegooriast
Aabrahami, Saara ja tõotatud poja Iisaki vahel
versus Aabrahami, Haagari
ja nende inimlikust tahtest sündinud poja vahel.
Nii ütleb Gal. 4:30, et teenija poeg tuleb välja ajada,
sest me ei saa olla suhtes Jumalaga läbi käsuseaduse.
Gal. 4:30-31: "Kuid mida ütleb kirjasõna?
Kihuta välja teenija ja tema poeg,
sest teenija poeg ei tohi pärida koos vaba naise pojaga!”
Niisiis, vennad, meie ei ole teenija, vaid vaba naise lapsed."
Ehk siis meie teema kontekstis -
me ei ela käsuseaduse, vaid Uue Testamendi armu all.
Gal. 5:1: "Püsige siis selles
ja ärge laske endid jälle panna orjaikkesse!"
Ta räägib siin evangeeliumis ja Jeesuse armus püsimisest
ja sellest, et me ei tohi langeda taas käsuseaduse ikke alla.
Kui vaid igaüks usuks seda, aga see on just see, millest ta räägib,
kui lugeda seda õiges kontekstis.
"Vaata, mina, Paulus, ütlen teile:
Kui te lasete end ümber lõigata, siis ei ole teil Kristusest mingit kasu"
Olen sellest ka varem rääkinud ja osade jaoks on see probleem,
aga ümberlõikamine pole siin põhiteema,
sest Paulus ise oli ka ümberlõigatud.
Ta kirjeldab Filiplastele 3:5,
kuidas ta ise oli seda kõike seaduse järgi teinud,
olles suurim variseride seas.
Ta ütleb, et ta lõigati Moosese seaduse järgi
8'ndal päeval ümber.
Nii et küsimus pole ümberlõikamises.
Küsimus on pigem selles,
et kui te loodate inimeste poolt seatud seaduste peale,
"siis ei ole teil Kristusest mingit kasu." (Gal. 5:2)
On see alles kõva väide!
Muidugi on Jeesus parim asi üldse, mis maailmale juhtuda sai.
Eriti nende jaoks, kes Temasse usuvad.
Jeesusega kaasnevad "hüved" on üle mõistuse erakordsed
ja ometi ütleb Paulus, et meil pole Kristusest mingit kasu,
kui loodame käskude ja nende täitmise peale.
Meid vaatab täna inimesi, kes on kohtunud tõeliselt Jumalaga.
Olete tõesti uskunud Jeesusesse ja võtnud vastu Tema pääste,
mistõttu, kui sureksite kohe praegu, oleksite hoobilt Jumala ligiolus
ja elaks koos Temaga igavesti.
Kuid samas on me vaatajate seas ka selliseid uuestisündinud kristlasi,
kellele pole Kristusest mingit kasu.
Olete sama haiged, kui need, kes ei usu Jumalat.
Olete sama vaene, hirmunud, õnnetu, vihane, kibestunud,
negatiivne ja masendunud nagu kõik teised.
Me vaatajate seas on tõeliselt uuestisündinud inimesi,
kes ei saa Kristusest mingit kasu.
Miks?
Selle sama asja pärast, mida Gal. 5:2 ütleb:
"Kui te lasete end ümber lõigata" ehk kui te usk on käsuseadusel,
nii et te püüate olla Jumalale meelepärased
ja teenida välja Tema heakskiitu.
Sel juhul pole teile Kristusest mingit kasu.
Gal. 2:20-21 käsitleb seda sama teemat, kus Paulus ütleb:
"Ma olen ühes Kristusega risti löödud;
nüüd ei ela enam mina, vaid Kristus elab minus.
Ja mida ma nüüd elan ihus, seda ma elan usus Jumala Pojasse,
kes mind on armastanud ja on iseenese loovutanud minu eest.
Ma ei taha tühistada Jumala armu, sest kui õigus tuleks Seaduse läbi,
siis tähendaks see, et Kristus on asjatult surnud."
Ehk siis, sa võid oma käitumisega muuta Kristuse töö tühiseks,
kui õigus tuleks Seaduse läbi.
Ehk siis kui su õige olek Jumala ees
sõltuks sinu headest tegudest ja Jumala heakskiidu välja teenimisest
Sel juhul poleks sul Kristusest mingit kasu.
Kuniks sa arvad,
et su õigsus Jumala ees lähtub su enda headusest,
pole sul Kristusest mingit kasu.
Samas sa võid muidugi öelda:
"No päris mu enda headusest see ei sõltu
ja ma vajan Jeesust ikka, kui oma Päästjat,
aga ma pean ikka omalt poolt ka midagi lisama
ja ise ka midagi tegema, sest see on kombinatsioon kahest",
siis sel juhul sa rikud selle kõik ära.
Las ma lugeda teile ka Roomlastele 11,
kus Paulus toob esile kõik selle, mida Jeesus on meie heaks teinud
ja see kõik taandub Jumala armule, mitte meie tegudele ja pühadusele.
Ta ütleb Roomlastele 11:6:
"Kui aga armust, siis mitte tegudest, sest muidu ei oleks arm enam arm.
Kui aga tegudest, siis mitte armust, sest muidu ei oleks tegu enam tegu."
Osad mõtlevad nüüd: "Mida see veel tähendab?"
See on jah kui sõnade mäng, mis ütleb tegelikult,
et tegu on kas armu või tegudega.
Kas sellega, mida Jeesus on sinu heaks teinud
sõltumata su enda tegudest,
või siis mida sa teed Tema heaks.
Aga see ei saa olla kombinatsioon neist kahest.
See pole "Jeesus + ükskõik, mis".
Jeesus + ükskõik, mis = mitte midagi.
Jeesus + mitte midagi (va usk ja usus vastuvõtmine) = kõik.
On see alles võimas!
Jeesus + ükskõik, mis = mitte midagi.
Jeesus + mitte midagi = kõik.
Need on kõnekad väited.
Nii et Paulus ütleb,
et kui loodame käsuseaduse peale, pole meile Kristusest mingit kasu.
Kui õigsus sõltuks su enda tegudest, tühistaksid sa Jumala armu
ja sulle poleks Jeesusest mingit kasu.
Kui sa ei näe oma elus kristlusega kaasnevaid hüvesid,
siis seda seetõttu,
et sa ei looda tegelikult Jumala armule.
Sest kui loodaksid Jumala armule, oleks sellest enam kui küll
ja see teeb sind ka rikkaks iga hea teo tarvis (2 Kor. 9:8).
Gal. 5:3: "Ma tunnistan jälle igale inimesele,
kes laseb end ümber lõigata,
et tema kohus on täita kogu Seadust."
Jah, ka Paulus ise oli ümberlõigatud,
kuid samas ta lootus polnud selle peal.
Küsimus pole selles, et mingite asjade tegemine oleks vale.
See pole vale käia kirikus, maksta kümnist,
uurida Jumala Sõna ja palvetada.
Neid peabki tegema!
Küll aga ei saa sa loota selle peale,
et Jumal tasub sulle, sest oled nii tubli ja hea.
Pead selle asemel hoopis alanduma ja mõistma,
et isegi, et sa teed kõiki neid asju, on needki kõik vaid Jumala armust
ja su teod on vaid positiivne reaktsioon Jumalale,
mitte miski, mille kaudu pärida Jumala reaktsiooni.
Gal. 5:3: "Ma tunnistan jälle igale inimesele,
kes laseb end ümber lõigata"
Või kes loodab ümberlõikamisele või oma tegudele.
"...et tema kohus on täita kogu Seadust."
See sama mõte kõlab ka Gal. 3:10:
"Kuid kõik need, kes rajavad end Seaduse tegudele,
on needuse all,
sest on kirjutatud: Neetud on igaüks, kes ei püsi kõiges,
mis on kirjutatud Seaduse raamatusse,
et ta seda täidaks."
Ehk siis, sellest ei piisa, kui täidad enamus käske,
et saada linnuke kirja.
Sa kas täidad kõiki käske
ja kui teed seda täiuslikult, saad 100% kirja,
kui aga paned ühegi asjaga mööda, ei saa sa mitte 99% vaid 0
ja oled läbi kukkunud.
Seetõttu ta ütlebki Gal. 5:3, et kui loodad omaenda tegudele,
on su "kohus täita kogu Seadust."
Vaata aga Gal. 5:4:
"Teie, kes te tahate saada õigeks Seaduse kaudu,
olete Kristusest eemale viidud, olete armust kõrvale jäetud."
On see alles kõva väide.
Osa inimesi arvab, et see "armust kõrvale jäetud"
tähendab Kristusest ära langemist ja oma pääste kaotamist.
Ma ei usu, et see on see, millest see räägib.
Usun, et on palju inimesi,
kes usuvad Jeesusesse ja on tõeliselt uuestisündinud,
mistõttu, kui nad sureks kohe praegu, läheks nad otse Jumala juurde.
Kuid sa püüad leida oma tegudega õigeks mõistmist ja vastuvõttu,
püüdes olla Jumalale meelepärane oma tegude põhiselt.
Ja see on see, kuidas sa oled armust kõrvale jäänud.
See ei tähenda, et oleksid kaotanud oma pääste,
vaid seda, et sa ei ela Jumala armus ega evangeeliumi kohaselt.
Paulus kasutab Gal. 1:6-7 armu ja evangeeliumit käsikäes.
Sa ei ela mitte evangeeliumile, vaid oma tegudele tuginedes,
püüdes kõiki neid asju välja teenida.
Ja seetõttu oledki armust kõrvale jäetud (Gal. 5:4)
ja sul ei ole Kristusest mingit kasu (Gal. 5:2).
Need on ikka väga kaalukad väited
ja samas paljud inimesed elavad nii,
sest nad ei suhestu Jumalaga uue lepingu põhiselt.
Nad segavad omavahel nii vana kui uue lepingu.
Gal. 5:5-6:
"Me ootame usust õiguse lootust Vaimu kaudu.
Sest Kristuses Jeesuses
ei maksa ümberlõikamine ega ümberlõikamatus,
vaid usk, mis on tegev armastuse läbi."
Võrratud väited taas.
Kõik, mis muudab meid aktsepteerituks Jumala silmis,
on meie usk ja armastus ja see, et võtame selle Jumalalt vastu.
Heebrealastele 11:6:
"Aga ilma usuta on võimatu olla meelepärane"
Jumalale on meelepärane su usk, mitte su teod.
Kui omad tõelist usku Jumalasse, siis jah - see mõjutab ka su tegusid,
aga su teod pole kunagi täiuslikud,
mistõttu su usk peab lõppeks tuginema siiski sellele,
mida Jeesus on teinud ja mitte su enda tegudele.
Gal. 5:7: "Te jooksite hästi.
Kes on teid takistanud tõele kuulekad olemast?"
See räägib siin sellest,
et kui galaatlased võtsid esmalt evangeeliumi vastu,
siis Paulus oli see, kes neile kuulutas.
Näeme seda Gal. 3:1, kus ta ütles:
"Oh mõistmatud galaatlased, kes on teid ära sõnunud,
teid, kelle silme ette Jeesus Kristus oli joonistatud ristilööduna?"
Paulus oli see, kes neile kuulutas,
väljendades väga selgelt, et Jeesus suri nende eest
ja et nad on õigeksmõistetud Jumala ees
tänu sellele, mida Jeesus tegi ja mitte tänu oma tegudele.
Paulus kuulutas neile seda kõike
ja seepeale ta siis ütlebki Gal. 5:7: "Te jooksite hästi..."
Nad jooksid kord hästi.
Nad alustasid hästi - usuga Jeesusesse,
kuid siis hakkasid kuulama neid,
kes ütlesid, et ikka püha elu peab ka elama
ja nii nad tõid sisse ka oma teod
ja nii polnud enam tegu ainuüksi usuga Jeesusesse,
vaid usuga nii Jeesusesse, kui nende endi tegudesse.
See ongi see, millele Paulus viitab.
Sama asi sünnib ka tänapäeval.
Ma kasvasin üles koguduse keskel,
kus oli väga tugev fookus evangelisatsioonil
ja sellel, et inimesed pühenduksid Jumalale.
Laulsime laulu: "Just nii, kui olen, tulen ma"
ja kuulutasime Jumala armust kadunud hingede suhtes,
öeldes, et Jumal armastab neid ja tahab päästa neid.
Isegi, kui nad elasid patus,
läksime ikka nende juurde, öeldes, et Jumal armastab neid.
Hoopis teine lugu aga oli siis, kui olid juba kristlane.
Kui tegid kristlasena seda sama, mida mitteusklik,
eirati sind täiega, mõisteti su üle kohut
ja öeldi, et see on Jumala karistus, kui su elus miski ei toimi.
Kuid selline lugu pole sisult järjepidev.
See on ka see, millele Paulus viitab -
nad alustasid päästetud saades Jumala armuga -
Jumala armust nad ju päästetud saidki,
kuid siis nad arvasid, et peale seda peab hakkama heaks
ja tegema igasugu häid asju.
Roomlastele 5:8:
"Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused."
Paljud inimesed kasutavad seda konteksti väliselt
ja ma isegi olen seda teinud.
Nii ei väidagi ma, et see oleks vale, et Jumal armastab patuseid
ja et Jeesus andis oma elu nende eest,
kui nad veel patused olid.
See pole vale,
aga samas see pole Pauluse peamine mõte.
See salm on pigem kui hüppelauaks salmile 9, mis ütleb:
"Seda kindlamini meid päästetakse tema kaudu viha eest nüüd,
kui me tema vere läbi oleme saanud õigeks."
Seega asja tuum, mida Paulus tahab esile tuua, on see,
et kui sa suudad uskuda,
et Jumal armastas sind juba siis, kui veel patune olid,
siis kui palju enam armastab Ta sind nüüd,
mil oled uuestisündinud.
Samas tavapärane kristlane usub, et Jumal armastab teda palju vähem.
Kristlased kuulutavad Jumala armu kadunud hingedele
ja käsuseadust kristlastele.
Nad kuulutavad armu ja vastuvõttu kadunud hingedele,
aga kohtumõistmist, viha ja hülgamist neile,
kes on juba uuestisündinud.
Kuid see on vastuolus Piibliga.
Koloslastele 2:6: "Nii nagu te nüüd
olete Kristuse Jeesuse võtnud vastu Issandaks,
nõnda käige temas."
Sa said päästetud tänu sellele, et tulid Jumala juurde nii nagu olid.
"Jumal, ma pole seda väärt.
Kas Sa palun andestaks mulle ja oleks mulle armuline,
päästes mind oma ja mitte minu headuse tõttu."
Kui see on see, kuidas sa päästetud said,
on see ka see, kuidas peaksid jätkama.
See on see, kuidas koged head käekäiku, rõõmu ja rahu.
Su teod ei peaks olema vahetuskaubaks,
et saada vastuseid oma palvetele.
Enamus inimesi aga arvab nii.
Kui mõni mitteusklik tulnuks kogudusse,
kus ma üles kasvasin
ja nad olnuks purjus,
siis me tavapärane koguduse liige
oleks läinud selle purjus inimese juurde
ja jaganud temaga Jumala armu.
Öelnud talle, et Jumal armastab teda
ja Tal on parem plaan ta elu jaoks, et ta võiks saada vabaks,
küsides, kas ta tahaks anda oma elu Jumalale?
Nad oleks olnud väga armulised.
Ja kui siis see purjus inimene oleks öelnud:
"Aga ma pole seda väärt! Ma olen purjus."
Enamus kristlasi vastanuks sellele:
"Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused."
Nad olnuks armulised selle joodiku suhtes.
Kui aga see inimene oleks saanud päästetud
ja tulnud nädala pärast tagasi, olles jälle purjus,
oleks need samad armulised inimesed nüüd öelnud:
"Jumal on vihane su peale.
Sa teed pattu Jumala vastu,
mistõttu Ta ei õnnista sind ega vasta su palvetele.
Kuidas sa üldse julged purjus peaga kirikusse tulla?"
Ja nad olnuks tõrjuvad, kriitilised ning karistava suhtumisega.
Sest enamus kristlasi ei usu,
et Jumal on meile veelgi armulisem, kui oleme Tema lapsed.
Samas ütleb Piibel, et kui Jumal armastas sind nii väga,
et oli valmis surema su eest juba siis, kui olid veel patune,
siis kui palju enam Ta armastab sind siis,
kui oled võtnud vastu Ta andestuse.
Isegi, et teed ikka pattu ja paned vahel puusse.
Kas ma julgustan sellega inimesi jätkama patuse elu elamist?
Muidugi mitte.
Küll aga ütlen, et kui mõistaksid, et Jumal armastab sind ka usklikuna -
isegi, kui teed pattu ja paned puusse,
siis kui mõistaksid ja võtaksid vastu Jumala tingimusteta armastuse,
puudutaks see su südant nii väga,
et sa elaksid palju pühamat elu,
kui siis, kui püüdsid seda teadlikult teha.
Jumala armastus on see, mis paneb sind seda tegema.
Gal. 5:7-9: "Te jooksite hästi.
Kes on teid takistanud tõele kuulekad olemast?
See veenmine ei tule sellelt, kes teid kutsub.
Pisut haputaignat teeb kogu taigna hapuks.”
Ma võiks ainuüksi viimasest salmist pikalt rääkida.
Osa inimesi ütleb:
"No ma toetun vaid veidi oma tegudele ja käsuseadusele
ja valdavalt ikka Jumala armule."
Tuginedes Rooma 11:6 saab see olla kas arm või teod,
aga mitte kombinatsioon mõlemast.
Kas Kristus või sina,
aga mitte kombo Jeesusest ja sinu parimatest püüdlustest.
Gal. 5:9: Pisut haputaignat teeb kogu taigna hapuks.”
Kui panna vaid natukenegi käsuseadust ja oma tegusid sisse,
öeldes, et teed seda vaid veidike.
Öeldes: "Kui teed vaid miinimumi...
Ei peagi kõiki käske täitma,
aga elama vähemalt miinum-standardi välja Jumala ees,
et Ta sind armastaks ja õnnistaks",
siis sa oled juba kogu "taigna" ära rikkunud.
See on kas ainuüksi usk Jeesusesse ja ei midagi muud
või usk iseendasse, aga mitte kombo neist kahest.
Gal. 5:10: "Mina olen Issandas veendunud teie suhtes,
et te ei hakka mõtlema midagi muud.
Aga kes teid segadusse viib,
peab kandma karistust, olgu ta kes tahes!"
Õpetasin selle kirjakoha põhjal
pastorite konverentsil Inglismaal 2014. aastal.
Siin räägitakse neist, kes alustasid Jumala armuga,
aga siis tulid käsumeelsed mängu ja ütlesid:
"Jah, teil peab olema usku Jeesusesse
ja te peate sõltuma Temast,
sest iseenesest pole võimalik päästetud saada.
Kuid samas ainult Jeesusest ka ei piisa,
vaid ise peab ikka ka midagi tegema.
Peate hoidma kinni Jeesuse tehtust, aga samas pidama ka teatud käske."
Need on need, kellest Paulus räägib,
öeldes: "Aga kes teid segadusse viib,
peab kandma karistust, olgu ta kes tahes!"
Teadiste te, et need, kes kuulutavad käsumeelsust,
öeldes: "Jumal ei õnnista sind, kui sa ei tee seda ja toda!",
on need, kes sattuvad omaenda kohtumõistmise alla.
Nad sattuvad omaenda hukkamõistu alla.
Olen näinud seda sadu kordi sündimas.
Olen näinud väga karme jumalasulaseid,
kes on käskinud inimestel teha seda ja toda,
püüdes neid motiveerida selliselt,
aga samas on nad langenud omaenda hukkamõistu alla,
sest nad isegi ei suuda selliselt elada.
Mitte keegi meist ei suuda elada täiuslike standardite järgi.
Seetõttu, kui kuulutad karmilt ja vihaselt,
öeldes, et kõike tuleb teha õigesti või muidu Jumal ei õnnista sind,
siis jääd sa hoopis ise õnnistusest ilma,
kuna sa ise ei suuda elada selle järgi, mida kuulutad.
Nii langed sa omaenda kohtumõistmise alla.
Olen seda näinud.
Olen näinud, kuidas inimesed langevad süü ja hukkamõistu alla,
kuna nad ise kuulutavad seda.
Teisalt jälle need, kes kuulutavad Jumala armu ja headust,
kogevad seda ka ise, isegi, kui eksivad.
Jaakobuse 2:13:
"Sest kohus on halastamatu selle suhtes, kes ise ei ole halastanud,
kuid halastus kiidab end kohtust kõrgemaks."
Kui kuulutaksid armu
ja oleksid lahke ning armuline teiste suhtes,
oleks teised ka lahked ja armulised sinu suhtes.
Sa lõikad, mida külvad.
Nii pead kandma hoolt selle eest, et külvad õigeid asju
ja kuulutad uut lepingut - Jumala armu,
milles peitub tõeline evangeelium
ega kuuluta Vana Testamendi käsuseadust.
Või ei püüa ka segada omavahel
Vana Testamendi käsuseadust ja Uue Testamendi armu.
Sest need ei sobi omavahel kokku.
Jah, need täiendavad üksteist,
aga neid ei saa kohe kindlasti omavahel siduda,
sest sa ei saa elada üheaegselt nii käsuseaduse kui armu all.
See rüvetab evangeeliumi ega toimi.
Mu aeg on tänaseks läbi, aga ma jätkan järgmises saates.
Tuletan meelde,
et mul on eraldi õpetusseeria "Jumala tõeline loomus",
mis on tellitav www.awme.net
Julgustan teid tellima selle, sest see saab muutma te elu.
See õpetus on saadaval nii raamatu, CD kui DVD'de kujul.
Usun, et see saab oluliselt muutma te suhet Jumalaga.
Kuulake järgnevat reklaami
ja tellige need materjalid juba täna.
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust saab ka me kodulehelt tasuta alla laadida.
Külastage ekraanil nähtavat aadressi.
Tänase loengu pealkiri on "Jumala tõeline loomus" 4. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Reklaamitav materjal ei ole enam kaua pakkumises,
nii et tellige juba täna!
Täpsem tellimisinfo on ekraanil.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Aitäh sõbrad ja partnerid!
Teie panus Andrew Wommacki teenistusse
ja Charise piiblikooli
aitab meil jätkuvalt jüngerdada inimesi üle maailma.
Saage tuttavaks Cason Cruse'ga!
Sain peale 2. õppeaastat
Charise Kristliku Keskuse ülistuspastoriks.
Arusaamine Jumala armust ja usklikele antud meelevallast
on andnud mulle juhina palju enesekindlust
juhtida neid 800 inimest, kes siin pühapäeviti kogunevad.
Võin juhtida neid julgelt Kristuse-kesksesse ülistusse.
Andrew Wommacki teenistus ja Charise piiblikool
on juba 20 aastat muutnud elusid ja maailma.
Külastage täpsema info saamiseks ekraanil nähtavat kodulehekülge:
Kui olete eales mõelnud Charise piiblikooli õppima asumisest,
tahan kutsuda teid me avatud uste päevadele.
Need toimuvad meie uues õppehoones
Woodland Park'is, Colorados.
kus kuulete me juhendajaid kõnelemas.
Ma ise kõnelen samuti.
Ühtlasi on meil võrratu ülistus- ja palveaeg koos.
ja me vastame te küsimustele.
Palju head ja vajalikku infot,
mis aitavad kaasa selle olulise otsuse langetamisele.
et tajuda ära, kas Jumal tahab, et tuleksite me piiblikooli.
Usun, et see on elumuutev kogemus, mistõttu ootame teid endale külla.
Reklaamis on näha juba 2015. a. toimunud üritus,
kuid avatud uste päevi korraldatakse igal aastal.
Muuda oma elu
Muuda maailma
Tõlge: Anne-Ly Raukas
Andrew Wommack Teenistus
Investeeri iseendasse
Charise Piiblikool ja Andrew Wommacki Teenistus